GGK
విస్తరణ దిశగా జిజికెటెక్‌
హైదరాబాద్‌, మే 11: బిజినెస్‌ టెక్నాలజీ సొల్యూషన్స్‌లో అగ్రగామిగా నిలిచిన జిజికె తాజాగా తన విస్తరణ ప్రణా ళికను వేగవంతంచేసింది. ఈ ఏడాది వివిధ స్థాయిల్లోనే వెయ్యిమందిని నియమించుకుంటున్నట్లు సిఇఒ జిజికెటెక్‌ శ్యామ్‌పాల్‌ఱెడ్డి వివరించారు. జిజికె 2004లో తన కార్యకలాపాలను ప్రారంభించిందని, ఉప్పల్‌లోని సెజ్‌లో కొత్త కేంద్రాన్ని ప్రారంభిస్తున్నట్లు వివరించారు. ఉప్పల్‌ ఎన్‌ఎస్‌ఎలే ఏరీనా సెజ్‌లో ఉన్న 63వేల చదరపు అడుగుల విస్తీర్ణం కలిగిన సువిశాలమైన కొత్తకేంద్రాన్ని తెలంగాణ ఐటిశాఖమంత్రి కెటిరామా రావు ఈనెల 12వ తేదీ ప్రారంభిస్తారని ఈకార్యక్రమంలో ఐటిశాఖ కార్యదర్శి జయేష్‌ రంజన్‌ కూడా పాల్గొంటారని శ్యామ్‌పాల్‌రెడ్డి వివరించారు. అమెరికా, యూకె,యూరప్‌, ఆసియాపసిఫిక్‌ఆఫ్రికా దేశాల్లోని కస్టమర్లకు భావితరం ఐటిసేవ లు జిజికె టెక్‌ అందిస్తున్నదన్నారు. 2020నాటికి నాలుగువేలమంది ఉద్యోగులు న్నసంస్థగా జిజికెటెక్‌ లక్ష్యంగా ఉందని ఐఐటి, ఎన్‌ఐటి, బిట్స్‌, ఐఐఎం దేశం లోని ఇతర ముఖ్యమైన క్యాంపస్‌లనుంచి నిపుణులైన అభ్యర్థులను ఎంపికచేసుకు న్నామన్నారు. ఆర్టిఫిషియల్‌ ఇంటిలిజెన్స్‌, రోబోటిక్‌ప్రాసెస్‌ ఆటోమేషన్‌, క్లౌడ్‌ డెవలప్‌మెంట్‌ అప్లికేషన్స్‌, ఇంటర్నెట్‌ ఆఫ్‌ థింగ్స్‌ వంటి కొత్త సాంకేతికతల్లో సేవలందిస్తున్నట్లు జిజికెటెక్‌ సిఇఒ వ్యవస్థాపకులు వెల్లడించారు. ప్రస్తుతం తమ వద్ద వెయ్యిమందికిపైగా నిపుణులైన ఇంజనీర్లు ఉన్నారని వారిద్వారా కస్టమ్‌ అప్లికేషన్‌వృద్ధి, కొత్త వర్ధమాన సాంకేతికతలతో కూడిన సేవలు అందుతున్నాయన్నారు.